text: Ejendom ransaget for fyrværkeri
  14 oktober 2011 kl. 09.16
  Syd- og Sønderjyllands Politi har fredag morgen ransaget en ejendom på Stenderupvej 4 i Føvling ved Vejen for fyrværkeri. En 55-årig militærmand er anholdt.
  En genbo til ejendommen oplyser, at bomberyddere og et stort antal politifolk ransagede ejendommen. Mange kasser blev båret ud i en lastbil og kørt væk.
  Ejendommens beboer er ansat i forsvaret, og han er sigtet for ulovlig opbevaring af fyrværkeri. Blandt andet krysantemumbomber.
  
  Fælles bekendte
  følge politiet er den 55-årige med i "en fælles bekendtskabskreds" af de involverede i eksplosionsbranden i Andst i lørdags, hvor to blev dræbt.
  - Det er en blanding af tips og vores egen efterforskning, der ledte os på sporet af den anholdte, siger efterforskningsleder Bent Thuesen til Ritzau
  Politiet har endnu ikke opgjort det samlede lager af fyrværkeri.
  To mænd på 40 og 32 år er varetægtsfængslet i sagen. De er sigtet for at sætte andres liv og førlighed i fare for egen vindings skyld og ulovlig opbevaring af fyrværkeri.
  Derudover er en 41-årig mand fra Sommersted sigtet for overtrædelse af fyrværkeriloven.
  De importerede fyrværkeri, og de havde også gang i en produktion.
  